wannaphong/clean_thaiwikipedia huggingface dataset:
# เดนเวอร์ นักเก็ตส์
เดนเวอร์ นักเก็ตส์ เป็นทีมบาสเกตบอลในลีกเอ็นบีเอ ในเมืองเดนเวอร์ รัฐโคโลราโด เล่นอยู่ในดิวิชั่นภาคตะวันตกเฉียงเหนือในคอนเฟอเรนส์ตะวันออก เริ่มแรกคือทีม เดนเวอร์ รอกเก็ตส์ ซึ่งเล่นอยู่ในลีกเอบีเอ ต่อมาในปี ค.ศ. 1976 จึงเข้าร่วมลีกเอ็นบีเอ
# แดน เชชท์มัน
แดน เชชท์มัน (, ; เกิด 24 มกราคม พ.ศ. 2484 ในเทลอาวีฟ) เป็นศาสตราจารย์แห่งภาควิชาวัสดุศาสตร์ที่สถาบันเทคโนโลยีเทคเนียน-อิสราเอล, รองศาสตราจารย์แห่งห้องปฏิบัติการอาเมส กระทรวงพลังงานสหรัฐอเมริกา และศาสตราจารย์แห่งภาควิชาวัสดุศาสตร์ที่มหาวิทยาลัยไอโอวาสเตต เมื่อวันที่ 8 เมษายน พ.ศ. 2535 ขณะที่กำลังหยุดพักผ่อนที่สำนักงานมาตรฐานแห่งชาติของสหรัฐอเมริกาในกรุงวอชิงตัน ดี.ซี. แชคมันน์ค้นพบควอซีคริสตัล (quasicrystal) ซึ่งได้เปิดศาสตร์ใหม่แห่งคริสตัลที่มีคาบแบบกึ่งเป็นรอบ (quasiperiodic crystals) เขาได้รับรางวัลโนเบลสาขาเคมีประจำ พ.ศ. 2554 สำหรับ "การค้นพบควอซีคริสตัล"
# วงศ์ปลาแมว
วงศ์ปลาแมว, วงศ์ปลากะตัก หรือ วงศ์ปลาหางไก่   เป็นวงศ์ปลากระดูกแข็ง ในอันดับ Clupeiformes อันเป็นอันดับเดียวกับวงศ์ปลาหลังเขียว (Clupeidae) ใช้ชื่อวงศ์ว่า Engraulidae

 ลักษณะ 
มีรูปร่างโดยรวม คือ  รูปร่างเรียวยาวแบนข้าง จะงอยปากทู่ ตำแหน่งปากอยู่ด้านล่างและเฉียงขึ้น ไม่มีเส้นข้างลำตัว ท้องมีสันกระดูกแหลมคมคล้ายฟันเลื่อย  ในปากบางสกุลมีฟันขนาดเล็กแหลมคม  ว่ายน้ำเคลื่อนที่โดยใช้ครีบก้นที่ยาวต่อเป็นแผ่นเป็นหลัก ในบางสกุลหรือบางชนิดก้านครีบอกมักยื่นยาวเป็นเส้นคล้ายหนวดแมว อันเป็นที่มาของชื่อเรียก  ตามีลักษณะกลมใหญ่ อยู่บริเวณค่อนไปทางด้านหน้าของส่วนหัว แมว ๒ ตามพจนานุกรมฉบับราชบัณฑิตยสถาน พ.ศ. 2542

 พฤติกรรม 
มีพฤติกรรมอยู่รวมกันเป็นฝูงใหญ่ อาศัยหากินโดยกินแพลงก์ตอนและสัตว์น้ำขนาดเล็กต่าง ๆ เป็นอาหาร คล้ายปลาในวงศ์ปลาหลังเขียว พบได้ทั้งน้ำจืด, น้ำกร่อย และทะเล และบางชนิดก็เป็นปลาน้ำกร่อย มีขนาดตั้งแต่ 2 เซนติเมตร จนถึง 40 เซนติเมตรNORTHERN ANCHOVY 

 ถิ่นที่อยู่ 
พบกระจายไปในทะเลทั่วโลก เป็นปลาเศรษฐกิจที่สำคัญอีกวงศ์หนึ่งของโลก มีความสำคัญในห่วงโซ่อาหารในทะเล เพราะใช้เป็นอาหารของปลาหรือสัตว์น้ำขนาดใหญ่กว่า เช่น โลมา หรือ ปลาฉลาม

 ในทางเศรษฐกิจ 
ในทางเศรษฐกิจ ใช้แปรรูปเป็นอาหารต่าง ๆ ได้หลากหลาย ทั้งปลากระป๋อง, ปลาแห้ง หรือปลาป่น และในภูมิภาคเอเชียอาคเนย์ ปลาในวงศ์นี้เป็นที่รู้จักและนิยมกันดีในการทำน้ำปลา

 ชนิด 
ปัจจุบัน พบแล้วกว่า 17 สกุล 144 ชนิด ในภาษาอังกฤษจะเรียกว่า "แอนโชวี" (anchovy) ขณะที่ในภาษาไทยจะเรียกรวม ๆ กันว่า "ปลากะตัก", "ปลาแมว", "ปลาหางไก่", "ปลาไส้ตัน" หรือ"ปลากล้วย" 

 ชนิดที่พบในไทย 
ชนิดที่พบได้ในประเทศไทย อาทิ ปลาแมวเขี้ยวยาว (Lycothrissa crocodilus), ปลาแมว (Setipinna melanochir), ปลาหางไก่ (Coilia macrognathus) ซึ่ง 3 ชนิดนี้สามารถพบได้ในน้ำจืด และปลากะตัก ที่อยู่ในสกุล Encrasicholina และStolephorus ซึ่งเป็นปลาทะเลที่เป็นวัตถุดิบชั้นดีในการทำน้ำปลา เป็นต้น ปลากะตัก จากเว็บไซต์กรมประมง
# ปลากะตักใหญ่
ปลากะตักใหญ่ หรือ ปลากะตักควาย  เป็นปลาทะเลขนาดเล็กชนิดหนึ่ง มีชื่อวิทยาศาสตร์ว่า Stolephorus indicus ในวงศ์ปลากะตัก (Engraulidae)

มีลำตัวยาวเรียวด้านข้างแบน ท้องเป็นสันคม เกล็ดบริเวณหน้าครีบท้องแข็งเป็นหนาม หัวโต จะงอยปากสั้น ปากกว้างและเฉียงขึ้นข้างบน ครีบหลังและครีบก้นมีขนาดใกล้เคียงกัน ครีบหางลึกเป็นแฉก ครีบหูและครีบท้องมีขนาดเล็ก มีแถบสีขาวคาดที่ข้างลำตัวและมีจะงอยปากใหญ่กว่าปลากะตักชนิดอื่น ๆ ไม่มีเส้นดำบนด้านหลังระหว่างหัวถึงครีบหลัง ลำตัวเป็นสีเทาโปร่งแสง

มีพฤติกรรมอยู่รวมเป็นฝูงใหญ่ หากินตามผิวน้ำ โดยมีความยาวเต็มที่ไม่เกิน 10 เซนติเมตร กินอาหารขนาดเล็ก จำพวก แพลงก์ตอน, เคยหรือสัตว์น้ำขนาดเล็กต่าง ๆ 

พบกระจายพันธุ์ทั่วไปในทะเลที่ห่างจากชายฝั่งประมาณ 0.5-1.5 ไมล์ทะเล สามารถเข้าไปหากินถึงในแหล่งน้ำกร่อย เช่น ปากแม่น้ำได้ ในภูมิภาคเอเชียใต้และเอเชียตะวันออกเฉียงใต้ ในน่านน้ำไทยพบได้ทั้งอ่าวไทยและทะเลอันดามัน นอกจากนั้นแล้วยังพบได้ไกลถึงชายฝั่งของแอฟริกาใต้, ทะเลแดง, อ่าวเปอร์เซีย, ซามัว, ตาฮิติ, มาดากัสการ์, ทะเลจีนตะวันออก และออสเตรเลีย

มีความสำคัญทางเศรษฐกิจ ในแง่ของการทำเป็นน้ำปลา, ปลาแห้ง, ปลาป่น และแกงกะหรี่ ในอินเดียKorn Thong Crispy Fried Indian Anchovy Snack Netholi Fish Curry (Kozhuva/Anchovy Curry) 

ปลากะตักใหญ่ ยังมีชื่อเรียกอื่น ๆ อีก เช่น "ปลามะลิ", "ปลากล้วย" หรือ "ปลาไส้ตัน"Stolephorus indicus จากสนุกดอตคอม
# ธรณสร กุมชพร
ธรณสร กุมชพร เดิมชื่อ นัทธินันท์ กุมชพร หรือ น้ำ เข้าวงการจากการประกวด มิสไทยแลนด์ยูนิเวิร์ส ปี พ.ศ. 2553 และได้รับรางวัลงามอย่างไทยมาครองhttp://entertain.teenee.com/thaistar/753.html ต่อมาได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกในปี พ.ศ. 2554 คือ บันไดดอกรัก แสดงเป็นนางร้าย และมีผลงานมาเรื่อยๆ จนปี พ.ศ. 2555 ได้แสดงเป็นนางร้ายอีกครั้ง ในละคร มาหยารัศมี รับบทเป็น เพ็ญประกาย ซึ่งเรื่องนี้ทำให้เธอเป็นที่รู้จัก และทำให้เธอแจ้งเกิดในวงการบันเทิงอีกด้วย

 ประวัติ 

ธนวรสกร กุมชพร  เกิดวันจันทร์ที่ 11 พฤศจิกายน พ.ศ. 2534 การศึกษาสหรัฐอเมริกา เป็นนักแสดงชาวไทย ปัจจุบันศึกษาอยู่นิเทศศาสตรบัณฑิต มหาวิทยาลัยอัญสัมชัญ เป็นบุตรบุญธรรมกับ แอนนา ชวนชื่น น้ำใส นัทธินันท์ กุมชพร ลูกสาวสุดสวยของ แอนนา ชวนชื่น

ผลงาน
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ปี พ.ศ.เรื่องรับบทเป็นหมายเหตุ  2554  บันไดดอกรัก  ปาร์ตี้   รักอยู่หนใด แก้ม เพลงรักบ้านนา  เนี้ยว  2555  มาหยารัศมี  เพ็ญประกาย   ไฟมาร มะยม  2556  ลิเกเงินร้อย  แขวลัย   ยมบาลเจ้าขา  เก๋ (รับเชิญ)  ตอน พ่อจ๋าแม่จ๋า...หนูผิดอะไร  2557  คู่ปรับตำรับเฮี้ยน (ละครซิทคอม)  จิ๊บ  หนีก็ล่า ซ่าก็รัก น้ำหวาน คุณผีที่รัก ลูกโป่ง  แสงเทียนที่นำทาง มินต์ ละครเทิดพระเกียรติวันพ่อ  2559  เทพธิดาป่าคอนกรีต  ปุ๊ก   2560  ภูตสาวสื่อรัก  พราวเดือน  

 ละครสั้น 
 1 ธันวาคม พ.ศ. 2555 - ฟ้ามีตา ตอน นํ้าค้างยามเช้า รับบท น้ำค้าง
 17 พฤษภาคม พ.ศ. 2557 - ฟ้ามีตา ตอน รัก(ไม่)ต้องฆ่า รับบท แพรว
 1 พฤศจิกายน พ.ศ. 2557 - ฟ้ามีตา ตอน สวยศัลยกรรม รับบท อุ้ม
 21 มีนาคม พ.ศ. 2558 - ฟ้ามีตา ตอน ร้อนตัว รับบท ผึ้ง
 22 เมษายน พ.ศ. 2560 - ฟ้ามีตา ตอน คนหนังเหนียว รับบท ดาว

รางวัลที่ได้รับ
 ตำแหน่งงามอย่างไทย ปี 2010 จากเวทีประกวด มิสไทยแลนด์ยูนิเวิร์ส
# พอล อัลเลน
พอล การ์ดเนอร์ อัลเลน (21 มกราคม ค.ศ. 1953 – 15 ตุลาคม ค.ศ. 2018) เป็นทั้งนักธุรกิจ, นักลงทุน, นักพัฒนาอสังหาริมทรัพย์ และนักการกุศลชาวอเมริกัน เขาเป็นผู้ร่วมก่อตั้งไมโครซอฟท์ร่วมกับบิล เกตส์ เขายังเป็นบุคคลที่ร่ำรวยที่สุดลำดับที่ 57 ตามการจัดอันดับความมั่งคั่งที่มูลค่าทรัพย์สินสุทธิ 13 พันล้านดอลลาร์สหรัฐใน ค.ศ. 2011 เขาเป็นทั้งผู้ก่อตั้ง และเป็นประธานของวัลแคน อิงค์ เขายังมีพอร์ตการลงทุนหลายพันล้านดอลลาร์ ที่รวมถึงบริษัทเอฟรี และกิสต์, การถือครองอสังหาริมทรัพย์ รวมถึงหุ้นเทคโนโลยี, บันเทิง และบริษัทสื่ออื่นๆ อัลเลนยังเป็นเจ้าของสองทีมกีฬาอาชีพ ซึ่งได้แก่ ซีแอตเทิล ซีฮอว์ค ของเอ็นเอฟแอล (NFL) และพอร์ตแลนด์ เทรลเบลเซอร์ส ของเอ็นบีเอ (NBA) รวมถึงเป็นเจ้าของส่วนหนึ่งของทีมสโมสรฟุตบอลซีแอตเทิล ซาวเดอร์ ที่เข้าร่วมแข่งขันรายการเมเจอร์ลีกซอกเกอร์ (MLS) ใน ค.ศ. 2009
# ควอซีคริสตัล
thumb|ควอซีคริสตัลหลายเหลี่ย Ho-Mg-Zn ก่อตัวเป็นทรงสิบสองหน้า ที่เป็นคู่กับทรงยี่สิบหน้า
ผลึกแบบกึ่งเป็นรอบ  หรือเรียกสั้นว่า ควอซีคริสตัล หรือ เควไซคริสตัล  รูปแบบของแข็งกึ่งผลึกสามารถเติมช่องว่างทั้งหมดที่มีอย่างต่อเนื่องได้ แต่ขาดสมมาตรเคลื่อนที่ ขณะที่ผลึก ตามทฤษฎีข้อจำกัดทางผลึกวิทยา (crystallographic restriction theorem) คลาสสิก สามารถมีแกนหมุนได้เฉพาะสอง สาม สี่และหกรอบเท่านั้น รูปแบบการเลี้ยวเบนแบรก (Bragg diffraction) ของควอซีคริสตัลแสดงยอดแหลมด้วยระเบียบสมมาตรอื่น ๆ เช่น แกนหมุนห้าเท่า

เทสเซลเลชันไม่สม่ำเสมอ (aperiodic tiling) ถูกค้นพบโดยนักคณิตศาสตร์ในต้นคริสต์ทศวรรษ 1960 และ อีกราวยี่สิบปีให้หลัง ถูกพบว่าประยุกต์ใช้กับการศึกษาควอซีคริสตัล การค้นพบรูปแบบไม่สม่ำเสมอเหล่านี้ในธรรมชาติได้ก่อให้เกิดการเปลี่ยนแปลงกระบวนทัศน์ในสาขาวิทยาผลิกศาสตร์ ควอซีคริสตัลเคยถูกศึกษาและสังเกตก่อนหน้านี้Steurer W., Z. Kristallogr. 219 (2004) 391–446 แต่ยังไม่ได้รับความสนใจเพื่อประโยชน์ในมุมมองทั่วไปเกี่ยวกับโครงสร้างอะตอมของสสารกระทั่งคริสต์ทศวรรษ 1980

อธิบายโดยสังเขป การจัดเรียงตัวจะไม่เป็นรอบหากขาดสมมาตรเคลื่อนที่ หมายความว่าสำเนาเคลื่อนที่จะไม่มีทางเหมือนกับของเดิมทั้งหมด นิยามทางคณิตศาสตร์อย่างละเอียดว่า จะไม่มีสมมาตรเคลื่อนที่ในทิศทางอิสระเชิงเส้นมากกว่า n -1 โดยที่ n เป็นมิติของช่องว่างที่เติม นั่นคือ เทสเซลเลชันสามมิติที่แสดงเป็นควอซีคริสตัลอาจมีสมมาตรเคลื่อนที่ในสองมิติ ความสามารถในการเลี้ยวเบนมาจากการมีอยู่ของส่วนย่อยจำนวนมากอย่างไม่จำกัด โดยมีระยะห่างเท่ากัน ซึ่งเป็นคุณสมบัติที่อธิบายคร่าว ๆ ได้ว่า ระเบียบพิสัยยาว (long-range order) ในทางการทดลอง ความไม่สม่ำเสมอนี้เปิดเผยในสมมาตรไม่ปกติของรูปแบบการเลี้ยวเบน นั่นคือ สมมาตรของการจัดเป็นระเบียบมากกว่าสอง สาม สี่หรือหก รายงานการพบสิ่งที่ภายหลังรู้จักกันว่าควอซีคริสตัลอย่างเป็นทางการครั้งแรกทำโดยแดน เชชท์มัน และเพื่อนร่วมงานใน ค.ศ. 1984 เชชท์มันน์ได้รับรางวัลโนเบลสาขาเคมีประจำ ค.ศ. 2011 จากการค้นพบของเขา

นับตั้งแต่การค้นพบของเชชท์มันครั้งแรกใน ค.ศ. 1984 มีรายงานควอซีคริสตัลหลายร้อยชนิดและยืนยันแล้ว โดยไม่ต้องสงสัย ควอซีคริสตัลไม่เป็นของแข็งแบบเฉพาะ (unique form) ของของแข็งอีกต่อไป พวกมันมีอยู่ทั่วไปในอัลลอย โลหะหลายชนิดและพอลิเมอร์บางชนิด ควอซีคริสตัลพบส่วนใหญ่ในอัลลอยอะลูมิเนียม (Al-Li-Cu, Al-Mn-Si, Al-Ni-Co, Al-Pd-Mn, Al-Cu-Fe, Al-Cu-V เป็นต้น) แต่ที่มีองค์ประกอบอื่นก็เป็นที่รู้เช่นกัน (Cd-Yb, Ti-Zr-Ni, Zn-Mg-Ho, Zn-Mg-Sc, In-Ag-Yb, Pd-U-Si เป็นต้น)
# ซุปเปอร์สตาร์ เค 3
ซุปเปอร์สตาร์ เค 3 เป็นรายการประกวดร้องเพลงของประเทศเกาหลีใต้ ทางประเทศไทยสามารถรับชมได้ที่ช่อง tvn ของทรูวิชั่นส์ โดยรายการเริ่มต้นออกอากาศที่เกาหลีวันที่ 12 สิงหาคม 2554

 รายชื่อกรรมการ 

 ลีซึงชอล
 ยูนจงชิน
 ยูนมีแร

 การแข่งขัน 
การแข่งขันแบ่งออกเป็นรอบๆ โดยแบ่งออกได้ ดังนี้

รอบที่ 1 : ออดิชันจากพื้นที่ต่างๆ ทั่วเกาหลีใต้ รวมไปถึง อเมริกา จีน และญี่ปุ่นด้วย

รอบที่ 2 : การแสดงเป็นกลุ่ม

รอบที่ 3 : การแสดงสดคนเดียว ต่อหน้ากรรมการ

รอบที่ 4 : Rival Mission

รอบที่ 5 : การแสดงของ TOP 11

 TOP 11 
TOP 11 คือ ผู้ที่ผ่านการออดิชั่น คัดเลือกตัวผ่านผู้แข่งขันกว่าล้านคน ซึ่งถือได้ว่าเป็นผู้ที่มีความสามารถมากเลยทีเดียว มีรายนามดังนี้

 ชื่อ / ชื่อกลุ่ม อายุ ออดิชั่นจาก หมายเหตุ ลำดับ อุลลัลลา เซสชั่น (Ulala Session) (อิมยุนแทก, ปาร์กกวางซอน, ปาร์กซึงอิล, คิมมยองฮุน) 32, 22, 31, 29 แดจอน ทูแกวอล (คิมเยริม, โดแดยุน) 18, 19 อเมริกา เยริแบนด์ (ฮันซึงโอ, ยูเยริ, คิมฮานึล,คิมซอนแจ) 40, 25, 27, 27 แดจอน ได้เข้ารอบ TOP 10 แต่สละสิทธิ์   มินฮุนกิ 23 อินชอน  TOP 11 คิมโดฮย็อน 19 ปูซาน  คริส โกไลท์ลี่ 29 โซล (B) เข้ารอบ TOP 24 ของรายการ American Idol คริสติน่า 26 อเมริกา  ลีกอนยูล 23 อินชอน  TOP 9 ลีจองอา 25 โซล (A)  TOP 9 ชินจีซู 19 อินชอน  เฮซ (Haze) (ชินดงจู, ลีซึงจุน, ซงซอกมิน, จองแจฮย็อน, พยอนจงพิล) 28, 27, 28, 28, 25 แดกู เข้ารอบแทนเยริ แบนด์ที่สละสิทธิ์ TOP 11 บัสเกอร์ บัสเกอร์(Busker Busker) (จางบอมจุน, คิมฮยองแท, แบรด) 23, 21, 28 ปูซาน เข้ารอบแทนเยริ แบนด์ที่สละสิทธิ์

 ตารางการแข่งขันของ TOP 11 

+30 กันยายน 2554 แสดงครั้งแรก คะแนนจากกรรมการ(40%) + คะแนนโหวตผ่านโทรศัพท์มือถือ(60%)+ 7 ตุลาคม  2554 แสดงครั้งที่ 2 คะแนนจากกรรมการ(35%) + คะแนนโหวตทางอินเทอร์เน็ต(5%) + คะแนนโหวตทางโทรศัพท์มือถือ(60%) ลำดับการขึ้นแสดง ตอนที่ 8 ตอนที่ 9 ตอนที่ 10 ตอนที่ 11 ตอนที่ 12 ตอนที่ 13 ตอนที่ 14 1Haze  คริสติน่า คริส(Chris Golightly)      2มินฮุนกิ  ลีกอนยูล คิมโดฮย็อน      3 คริสติน่า  ลีจองอา |Busker Busker     4 ลีกอนยูล  คริส(Chris Golightly) ชินจีซู     5 คิมโดฮย็อน  คิมโดฮย็อน Ulala Session    6 ลีจองอา  ชินจีซู คริสติน่า     7 คริส(Chris Golightly)  ทูแกวอล ทูแกวอล    8 Busker Buske)  Busker Busker    9 ชินจีซู  Ulala Session     10Ulala Session    11ทูแกวอล 

หมายเหตุ
 ผู้เข้าแข่งขันที่ชนะภารกิจย่อยของของครั้งจะเป็นผู้กำหนดลำดับการขึ้นแสดงของแต่ละคน
 ซูเปอร์ เซฟ คือการที่ผู้เข้าแข่งขันได้รับคะแนนจากกรรมการสูงสุด จะสามารถผ่านเข้าไปถึงครั้งต่อไปได้เลย โดยไม่ต้องคำนึงถึงคะแนนโหวต
 ผู้ชนะ
 ได้รับ ซูเปอร์ เซฟ
 ตกรอบ
# แฟกทอเรียล/ตารางจำนวน
n n! 0  1 1  1 2  2 3  6 4  24 5  120 6  720 7   8   9   10   15   20   25   50   70   100   170   171   450                          10   10   10
# แมกซิมิเลียน คอลบี
แมกซิมิเลียน มาเรีย คอลบี (, 8 มกราคม ค.ศ. 1894 – 14 สิงหาคม ค.ศ. 1941) หรือ มักซือมีเลียน มาเรีย กอลแบ  เป็นบาทหลวงโรมันคาทอลิกและไฟรเออร์คณะฟรันซิสกันคอนเวนชวล (Conventual Franciscan) ชาวโปแลนด์ ผู้อาสาตายแทนคนแปลกหน้าที่ชื่อว่า ฟรานซิส กาโยนิเชค ซึ่งเป็นเชลยในค่ายกักกันเอาชวิทซ์ในประเทศโปแลนด์ใต้อาณัติเยอรมนีระหว่างสงครามโลกครั้งที่สอง

เขาได้รับการประกาศเป็นนักบุญและมรณสักขีแห่งเมตตาธรรมเมื่อวันที่ 10 ตุลาคม ค.ศ. 1982 โดยสมเด็จพระสันตะปาปาจอห์น ปอลที่ 2 เป็นนักบุญองค์อุปถัมภ์ผู้ติดยาเสพติด นักโทษการเมือง ครอบครัว สื่อสารมวลชน นักโทษ และขบวนการสนับสนุนชีวิตSaints Index; Catholic Forum.com, Saint Maximilian Kolbe  สมเด็จพระสันตะปาปาจอห์น ปอลที่ 2 ยังทรงประกาศว่าเขาเป็น "นักบุญองค์อุปถัมภ์ศตวรรษอันยุ่งยากของเรา"

 เอาชวิทซ์ 
ระหว่างสงครามโลกครั้งที่สอง เขาจัดหาที่พักให้แก่ผู้ลี้ภัยจากเกรเทอร์โปแลนด์ ซึ่งรวมถึงชาวยิว 2,000 คนที่เขาซ่อนไว้จากการเบียดเบียน (persecution) ของพวกนาซีในอารามของเขาในแญปอกาลานุฟ

วันที่ 17 กุมภาพันธ์ ค.ศ. 1941 เขาถูกเกสตาโปของเยอรมนีจับกุมและขังที่เรือนจำปาเวียก เมื่อวันที่ 28 พฤษภาคม เขาถูกโอนไปยังเอาชวิทซ์ เป็นนักโทษหมายเลข 16670
 
ปลายเดือนกรกฎาคม ค.ศ. 1941 มีนักโทษสามคนหายไปจากค่าย ทำให้เฮาพท์สทุร์มฟือแรร์ของเอสเอส (ยศเทียบเท่าร้อยเอก) คาร์ล ฟรีทซช์ รองผู้บัญชาการค่าย เลือกชาย 10 คนมาอดอาหารจนตายในบังเกอร์ใต้ดินเพื่อขัดขวางมิให้มีความพยายามหลบหนีอีก เมื่อฟรันชีแชก กายอฟญิตแชก หนึ่งในชายที่ถูกเลือก ร้องมาว่า "ภรรยาผม! ลูกผม!" คอลบีได้อาสาถูกเลือกแทนเขาSaint Maximilian Kolbe , Catholic-Pages.com
 
ในห้องขังอดอาหารนั้น เขาทำพิธีมิสซาทุกวันนานเท่าที่เขาสามารถทำได้และทำพิธีศีลมหาสนิทแก่นักโทษอย่างลับ ๆ ระหว่างวัน ขนมปังที่ให้แก่นักโทษนั้นไม่ได้ใส่เชื้อฟูและสามารถใช้ในพิธีศีลมหาสนิทได้ ทหารยามที่มีใจสงสารมอบสิ่งของจำเป็นแก่เขา ซึ่งรวมถึงไวน์ ซึ่งเขาสามารถใช้ได้

เขานำนักโทษทั้งหลายร้องเพลงและอธิษฐาน ตลอดจนให้กำลังใจโดยบอกพวกเขาว่าจะอีกไม่นานจะได้ไปอยู่กับพระนางมารีย์พรหมจารีบนสวรรค์ แต่ละครั้งที่ทหารยามมาตรวจดูเขา จะพบว่าเขากำลังยืนหรือคุกเข่าอยู่กลางห้องขังและมองอย่างสงบไปยังทุกคนที่เข้ามา หลังจากการอดน้ำและอดอาหารมาสองสัปดาห์ มีเพียงคอลบีเท่านั้นที่ยังรอดชีวิต ทหารยามต้องการให้บังเกอร์ว่างเปล่า ดังนั้นจึงจัดการฉีดกรดคาร์บอลิกให้คอลบีถึงแก่มรณกรรม บางคนที่อยู่ในเหตุการณ์นั้นกล่าวว่า เขายกแขนซ้ายขึ้นและรอคอยการฉีดอย่างสงบBlessed Maximilian Kolbe--Priest Hero of a Death Camp by Mary Craig ร่างของเขาถูกเผาในวันที่ 15 สิงหาคม ตรงกับวันฉลองแม่พระรับเกียรติยกขึ้นสวรรค์
# ดานอนเนชันส์คัพ
ดาน่อนเนชันส์คัพ  เป็นการแข่งขันฟุตบอลระหว่างประเทศ ในระดับเยาวชนอายุระหว่าง 10 - 12 ปี จาก 40 ประเทศทั่วโลก ริเริ่มโดยกลุ่มบริษัทดาน่อน และได้รับการสนับสนุนโดยซีเนดีน ซีดานในการเป็นแบรนด์แอมบาสเดอร์Our global ambassador Zinedine Zidane จากเว็บไซต์ทางการดาน่อนเนชันส์คัพ (สืบค้นเมื่อ 9 ตุลาคม 2554)

การแข่งขันจะมีการคัดเลือกตัวแทนของจากแต่ละประเทศทั่วโลกทุกทวีป จากนั้นจะนำผู้ชนะเลิศของแต่ละประเทศมาแข่งขันในรอบสุดท้ายจำนวน 40 ประเทศ โดยในรอบแรกจะเป็นการแข่งแบบแบ่งกลุ่มจำนวน 8 กลุ่มกลุ่มละ 5 ทีม แข่งขันแบบพบกันหมดนำเอาอันดับหนึ่งและสองของกลุ่มเข้าแข่งขันในรอบต่อไปซึ่งเป็นแบบแพ้คัดออก เพื่อหาทีมชนะเลิศเพียงทีมเดียว

ในแต่ละปีมีเยาวชนเข้าร่วมการแข่งขันรวมทุกประเทศไม่ต่ำกว่า 2.5 ล้านคน

 ทีมชนะเลิศ 

ปีสนามแข่งขันชนะเลิศรองชนะเลิศ2543 ปาร์คเดอแปรงซ์, ปารีส2544 ปาร์คเดอแปรงซ์, ปารีส2545 ปาร์คเดอแปรงซ์, ปารีส2546 ปาร์คเดอแปรงซ์, ปารีส2547 ปาร์คเดอแปรงซ์, ปารีส2548 Stade de Gerland, ลียง2549 Stade de Gerland, ลียง2550 Stade de Gerland, ลียง2551 ปาร์คเดอแปรงซ์, ปารีส2552 ออร์ลันโดสเตเดียม, โจฮันเนสเบิร์ก2553 ออร์ลันโดสเตเดียม, โจฮันเนสเบิร์ก2554 ซานเตียโก เบร์นาเบว, มาดริด
# วงศ์ปลาดุกทะเล
วงศ์ปลาดุกทะเล  เป็นวงศ์ปลากระดูกแข็ง ในอันดับปลาหนัง (Siluriformes) ใช้ชื่อวงศ์ว่า Plotosidae (/โพล-โต-ซิ-ดี/)

มีลักษณะสำคัญคือ  มีหนวด 4 คู่ คือ หนวดที่บริเวณมุมปากทั้งปากบนและปากล่าง และที่คาง ครีบหลังมีเงี่ยงเป็นฟันเลื่อย ไม่มีครีบไขมัน ครีบหลัง ครีบหางและครีบก้นยาวติดต่อกัน  โดยที่ส่วนคอดหางเป็นต้นไปเรียวเล็กลงทำให้แลดูคล้ายปลาไหล อันเป็นที่มาของชื่อเรียกในภาษาอังกฤษ

เป็นปลาทะเล ที่มักอาศัยอยู่ใกล้ชายฝั่ง ตามแนวปะการังหรือกอสาหร่าย โดยมีพบเข้าไปอยู่ในแหล่งน้ำกร่อยหรือน้ำจืดด้วย เช่น ปากแม่น้ำ หรือป่าชายเลน ในวัยเล็กมักอาศัยอยู่รวมกันเป็นฝูง หากินในเวลากลางคืน

พบกระจายพันธุ์อยู่ทั่วไปในทะเลแถบมหาสมุทรแปซิฟิกและอินเดีย ตั้งแต่ทะเลญี่ปุ่น จนถึงฟิจิ, ปาปัวนิวกินีและโอเชียเนีย มีทั้งหมด 35 ชนิด ใน 10 สกุล (ดูในตาราง)จาก ITIS.gov  สำหรับในประเทศไทยพบเป็นชนิดที่สำคัญ 2 ชนิด คือ  ปลาดุกทะเลลาย (Plotosus lineatus) และปลาดุกทะเลยักษ์ (P. canius) ซึ่งนิยมตกเป็นเกมกีฬา, เลี้ยงเป็นปลาสวยงาม และบริโภคกันเป็นอาหาร ซึ่งในปลาดุกทะเลยักษ์นั้น ถือเป็นชนิดที่ใหญ่ที่สุดในวงศ์นี้ โดยยาวได้ถึง 1.5 เมตร มีน้ำหนักหนักได้ถึงเกือบ 10 กิโลกรัม[ Plotosus canius ] และในชนิดปลาดุกทะเลลายมีรายงานว่าที่เงี่ยงแข็งนั้นมีพิษร้ายแรงถึงขนาดแทงมนุษย์เสียชีวิตได้Nelson, Joseph S. (2006). Fishes of the World. John Wiley & Sons, Inc. ISBN 0-471-25031-7.

ปลาในวงศ์นี้ นอกจากใช้ชื่อว่า "ปลาดุกทะเล" หรือ "ปลาปิ่นแก้ว" แล้วยังมีชื่อเรียกอื่น ๆ เช่น "สามแก้ว" หรือ "เป็ดแก้ว" เป็นต้น ดุกทะเล ตามพจนานุกรมฉบับราชบัณฑิตยสถาน พ.ศ. 2542
# ปลาดุกทะเล
ปลาดุกทะเล หรือ ปลาปิ่นแก้ว  เป็นปลาหนังที่อยู่ในสกุล Plotosus (/พโล-โต-ซัส/) ในวงศ์ปลาดุกทะเล (Plotosidae)

ลำตัวปกคลุมด้วยเมือกลื่น รูปร่างเรียวยาวด้านข้างแบน ส่วนหัวแบนลงมีหนวด 4 คู่ อยู่ที่บริเวณรูจมูก 1 คู่, ริมฝีปาก 1 คู่ และใต้คาง 2 คู่  ครีบหลังอันที่สอง ครีบก้นและครีบหางติดต่อกันครีบหลังและครีบอกมีก้านครีบแข็งซึ่งมีลักษณะเป็นหยักคล้ายฟันเลื่อย ขนาดใหญ่แข็งแรง ส่วนหัวใหญ่ ส่วนท้ายลำตัวเรียวเล็กลง

เป็นปลาที่อาศัยอยู่ตามชายทะเล เช่น แนวปะการัง รวมถึงปากแม่น้ำ หรือป่าชายเลน หรือพื้นที่ ๆ มีสภาพเป็นโคลน โดยจะฝังตัวอยู่ เมื่อยังเป็นปลาขนาดเล็กจะรวมตัวกันเป็นฝูง ในบางชนิดจะมีพฤติกรรมรวมตัวกันเป็นลูกกลมคล้ายลูกบอลประมาณ 100 ตัว อาศัยและหากินอยู่ตามแนวปะการังซึ่งเป็นน้ำใส โดยชนิดที่ใหญ่ที่สุดยาวได้ถึง 150 เซนติเมตร (59 นิ้วหน้า 110-129, Amphidromous story สุดยอดนักล่า ปลาสองน้ำ คอลัมน์ Wild Ambition โดย ชวิน ตันพิทยคุปต์, กิตติพงษ์ จารุธาณินทร์, นันทวัฒน์ โชติสุวรรณ. นิตยสาร Aquarium Biz ปีที่ 3 ฉบับที่ 35: พฤษภาคม 2013) 

เป็นปลาที่มีพิษร้ายแรง โดยพิษจะอยู่บริเวณก้านครีบแข็งบริเวณครีบหลังและครีบอก ที่สามารถแทงทะลุเนื้อเข้าไปได้หากสัมผัสโดนสร้างความเจ็บปวดให้กับผู้ถูกแทงเป็นอันมาก บางครั้งอาจถึงขั้นเสียชีวิตได้Nelson, Joseph S. (2006). Fishes of the World. John Wiley & Sons, Inc. ISBN 0-471-25031-7. ซึ่งผู้ที่จะจับโดยเฉพาะนำมาบริโภคเป็นอาหารต้องใช้ความชำนาญพอตัว 

พบกระจายพันธุ์ในมหาสมุทรอินเดีย, แปซิฟิกตะวันตก จนถึงนิวกินี 

การจำแนก
 Plotosus abbreviatus Boulenger, 1895
 Plotosus canius Hamilton, 1822 (ปลาดุกทะเลยักษ์)
 Plotosus fisadoha Ng & Sparks, 2002
 Plotosus japonicus Yoshino & Kishimoto, 2008
 Plotosus limbatus Valenciennes, 1840 
 Plotosus lineatus (Thunberg, 1787) (ปลาดุกทะเลลาย)
 Plotosus nhatrangensis Prokofiev, 2008
 Plotosus nkunga Gomon & Taylor, 1982 
 Plotosus papuensis Weber, 1910
# ปลาดุกทะเลลาย
ปลาดุกทะเลลาย หรือ ปลาดุกทะเลแถบ หรือที่เรียกสั้น ๆ ว่า ปลาดุกทะเล  เป็นปลาหนังชนิดหนึ่ง มีชื่อวิทยาศาสตร์ว่า Plotosus lineatus (มาจากภาษากรีก Plotos หมายถึง "ว่ายน้ำ" และ lineatus หมายถึง "ลายแถบ") อยู่ในวงศ์ปลาดุกทะเล (Plotosidae) 

มีรูปร่างเรียวยาวด้านข้างแบน ส่วนหัวแบนลงมีหนวด คู่ครีบหลังและครีบหูมีก้านครีบแข็งเป็นเงี่ยง มีลักษณะเป็นฟันเลื่อย ไม่มีครีบไขมัน ส่วนหัวแบนยาวเรียวแหลมครีบหลังอันที่สอง ครีบก้นและครีบหางติดต่อกัน นอกจากนี้ยังมีอวัยวะพิเศษช่วยในการหายใจอยู่ที่รูก้น ด้านหลังลำตัวมีสำดำปนน้ำตาล ด้านท้องมีสีขาว ปลาขนาดเล็กจะมีลายแถบสีขาวปนเหลือง 3 แถบพาดไปตามยาวลำตัว  เมื่อโตขึ้นแถบเหล่านี้จะเลือนหายไปกลายเป็นสีน้ำตาลอ่อนแทน

โดยที่ปลาดุกทะเลชนิดนี้ ตามเงี่ยงแข็งในแต่ละครีบนั้นมีพิษร้ายแรงมาก ถึงขนาดมีรายงานแทงมนุษย์จนถึงขั้นเสียชีวิตมาแล้วPlotosus lineatus  (Thunberg, 1787) Nelson, Joseph S. (2006). Fishes of the World. John Wiley & Sons, Inc. ISBN 0-471-25031-7.

มีความยาวเต็มที่ประมาณ 60 เซนติเมตร แต่ขนาดที่พบทั่วไปคือ 30 เซนติเมตร  พบกระจายพันธุ์ทั่วไปตั้งแต่ทะเลแดง, ชายฝั่งแอฟริกาตะวันออก, ซามัว, ทะเลญี่ปุ่น, เกาหลีใต้, ออสเตรเลีย และพบในทะเลสาบน้ำจืดของทวีปแอฟริกา เช่น ทะเลสาบมาลาวี และมาดากัสการ์ด้วย ในน่านน้ำไทยพบได้ทั้งอ่าวไทยและทะเลอันดามัน รวมถึงในปากแม่น้ำเจ้าพระยา ปลาวัยอ่อนจะอาศัยอยู่รวมเป็นฝูงในทะเลใกล้ชายฝั่ง ในแนวปะการังหรือตามกอสาหร่าย เป็นปลาที่หากินในเวลากลางคืน 

โดยมักจะขุดรูอยู่ในดินหรือเลนใกล้ชายฝั่งภูมิปัญญาการจับปลาดุกในทะเล ของจังหวัดนครศรีรรมราช

เป็นปลาที่นิยมเลี้ยงกันเป็นปลาสวยงาม และนิยมนำมาบริโภคกันโดยปรุงสุด แต่เนื้อมีกลิ่นคาวจึงมักจะนำไปปรุงประเภทรสจัดเช่น ผัดฉ่าPlotosus lineatus จากสนุกดอตคอม
# แก้วหูทะลุ
แก้วหูทะลุ  คือภาวะที่แก้วหูมีรูทะลุเกิดขึ้น อาจเกิดภายหลังการติดเชื้อหูชั้นกลางอักเสบ อุบัติเหตุ (เช่นจากการแคะหู) แรงระเบิด การกระแทก (เช่นจากการถูกตบเข้าหู) เสียงดัง หรือการผ่าตัด หรือจากการเปลี่ยนแปลงความกดอากาศ เช่นการขึ้นลงเครื่องบินขณะที่ท่อยูสเตเชียนทำงานผิดปกติ (เช่น ขณะเป็นหวัด)

แก้วหูทะลุทำให้เกิดการได้ยินลดลงชนิดที่เป็นจากการนำเสียง (conductive hearing loss) ซึ่งมักเป็นอยู่ชั่วคราว อาการอื่นเช่นการได้ยินเสียงในหู ปวดหู หรือมีสารคัดหลั่งไหลจากหูได้
การรักษา
รูทะลุมักหายได้เองภายใน 2-3 สัปดาห์ หรือ 2-3 เดือนhttp://www.mayoclinic.com/health/ruptured-eardrum/DS00499 บางกรณีเท่านั้นที่จำเป็นต้องได้รับการรักษา ซึ่งอาจทำโดยการแปะแผ่นเยื่อเพื่อกระตุ้นให้เกิดการซ่อมแซมรูทะลุ หรือการผ่าตัดเยื่อแก้วหูเทียมhttp://www.mayoclinic.com/health/ruptured-eardrum/DS00499/DSECTION=8 บางกรณีรูทะลุอาจคงอยู่ได้หลายปีและไม่สามารถหายเองได้ กรณีเช่นนี้มักเกิดจากอุบัติเหตุระหว่างการผ่าตัดหู

การได้ยินมักกลับเป็นปกติได้ในที่สุด แต่หากมีการติดเชื้อเรื้อรังอาจทำให้การได้ยินเสียไปอย่างถาวร ผู้ป่วยที่มีรูทะลุใหญ่อาจต้องใส่ที่อุดหูเพื่อป้องกันไม่ให้น้ำเข้า

ขณะมีรูทะลุที่แก้วหู ผู้ป่วยสามารถขึ้นเครื่องบินได้ตามปกติ และอาจจะปวดหูน้อยกว่าคนที่มีแก้วหูปกติด้วย
อ้างอิง

แหล่งข้อมูลอื่น
# ดีซ่าน
ดีซ่าน  เป็นภาวะซึ่งผิวหนัง เยื่อบุตาขาว และเยื่อบุต่าง ๆ มีสีเหลืองผิดปกติ จากภาวะมีบิลิรูบินเกินในเลือด ซึ่งทำให้มีเกิดภาวะมีบิลิรูบินในสารน้ำนอกเซลล์เกินด้วยเช่นกัน ส่วนใหญ่แล้วต้องมีระดับของบิลิรูบินในน้ำเลือดเกินว่า 1.5 mg/dLGuyton, Arthur, and John Hall, John. Textbook of Medical Physiology, Saunders, September 2005, ISBN 978-0-7216-0240-0 (26 µmol/L) หรือมากกว่าสามเท่าของค่าปกติคือ 0.5 mg/dL จึงจะสามารถเห็นความเหลืองของสีผิวได้ด้วยตาเปล่า

ดีซ่านมักพบได้ในโรคตับต่าง ๆ เช่นตับอักเสบ ตับแข็ง มะเร็งตับ นอกจากนั้นยังอาจบ่งชี้ว่ามีการอุดกั้นทางเดินน้ำดี เช่น จากนิ่วทางเดินน้ำดี หรือมะเร็งตับอ่อน หรืออาจเป็นความผิดปกติแต่กำเนิด ซึ่งพบได้ไม่บ่อย
# ปลาดุกทะเลยักษ์
ปลาดุกทะเลยักษ์ หรือ ปลาดุกทะเลดำ หรือ ปลาดุกทะเลเทา  เป็นปลาทะเลชนิดหนึ่ง มีชื่อวิทยาศาสตร์ว่า Plotosus canius อยู่ในวงศ์ปลาดุกทะเล (Plotosidae)

ลักษณะ
มีรูปร่างทั่วไปคล้ายกับปลาดุกทะเลลาย (P. lineatus) แต่ว่าปลาดุกทะเลยักษ์จะมีลำตัวสีดำหรือสีเทาไปตลอดทั้งชีวิต โดยที่เงี่ยงที่ครีบอกและครีบหลังมีพิษร้ายแรงเช่นเดียวกัน แต่สามารถทำให้หายไปได้เมื่อถูกความร้อน 55 องศาเซลเซียส เอกสารดาวน์โหลด และหนวดที่รูจมูกจะมีความยาวเลยตาและไม่ขยายไปตามขนาดที่ใหญ่ขึ้น ครีบหลังมีก้านครีบอ่อน 103-120 แถว ครีบก้นมีครีบอ่อน 105-120 แถว

ที่อยู่อาศัย
พบได้ทั่วไปตามชายฝั่งหรือป่าชายเลนริมทะเล โดยขุดรูอยู่ ซึ่งอาจพบอยู่รวมกันได้ถึง 10-20 ตัว เป็นปลาที่วางไข่ในแหล่งน้ำกร่อยหรือน้ำจืด ไข่มีขนาดใหญ่ และมีปริมาณที่น้อย พบกระจายพันธุ์ในแถบอินโด-แปซิฟิก ตั้งแต่บังกลาเทศ, อินเดีย, ศรีลังกา, พม่า, ไทย เรื่อยไปจนถึงฟิลิปปิน, ปาปัวนิวกินี และออสเตรเลีย

มีขนาดทั่วไปใหญ่ได้มากกว่าปลาดุกทะเลลาย คือ ยาวได้ถึง 90-150 เซนติเมตร และมีน้ำหนักมากได้ถึงเกือบ 10 กิโลกรัม จึงนิยมตกกันเป็นเกมกีฬาและบริโภคกันโดยปรุงเป็นอาหารรสจัดชนิดต่าง ๆ เช่น ผัดฉ่า หรือ แกงส้ม

ปัจจุบัน ปลาดุกทะเลยักษ์ได้รับการวิจัยศึกษาให้เลี้ยงเป็นปลาเศรษฐกิจในบ่อดินอีกด้วยปลาดุกทะเลเลี้ยงในบ่อดินเชิงพาณิชย์ได้
# ไมบาระ
ไมบาระ  เป็นนครในจังหวัดชิงะ ประเทศญี่ปุ่น มีขนาดพื้นที่ทั้งสิ้น 223.1 ตารางกิโลเมตร ในปี 2016 มีจำนวนประชากร 38,473 คน

ไมบาระจัดตั้งขึ้นเป็นเทศบาลนครเมื่อวันที่ 14 กุมภาพันธ์ ค.ศ. 2005 จากการควบรวมกันระหว่างเมืองไมฮาระ เมืองซันโต และเมืองอิบูกิจากอำเภอซากาตะเข้าด้วยกัน และต่อมาในวันที่ 1 ตุลาคมปีเดียวกัน เมืองโอมิก็ยุบรวมเข้ากับนครไมบาระด้วย โดยชื่อใหม่ตั้งตามชื่อของสถานีรถไฟไมบาระ ซึ่งเป็นสถานีรถไฟชิงกันเซ็งสายโทไกโด
# นิวยอร์ก นิกส์
นิวยอร์ก นิกส์ เป็นทีมบาสเกตบอลในลีกเอ็นบีเอ ในเมืองนิวยอร์ก รัฐนิวยอร์ก เล่นอยู่ในดิวิชั่นแอตแลนติกในคอนเฟอเรนส์ตะวันออก เดิมทีเล่นอยู่ในลีกบีเอเอ กระทั่งมีการรวมลีกจึงย้ายมาเล่นในเอ็นบีเอ  นิวยอร์ก นิกส์ เป็นเพียงสองทีมในปัจจุบันที่ยังคงเล่นอยู่ในเมืองเดิมตั้งแต่ก่อตั้งทีม (อีกทีมคือ บอสตัน เซลติกส์)
# ปลาแขยงทอง
ปลาแขยงทอง หรือ ปลาอิแกลาเอ๊ะ (ภาษาอินโดนีเซีย: Ikan nuayang) เป็นปลาน้ำจืดชนิดหนึ่ง มีชื่อวิทยาศาสตร์ว่า Pseudeutropius moolenburghae อยู่ในวงศ์ปลาหวีเกศ (Schilbeidae)

มีรูปร่างเพรียวยาว นัยน์ตาโต มีหนวดทั้งหมด 4 คู่ ที่ระหว่างจมูกคู่หน้ากับคู่หลัง 1 คู่ ริมฝีปากบน 1 คู่ ริมฝีปากล่าง 1 คู่ และที่คาง 1 คู่ มีครีบไขมันขนาดเล็กอยู่ใกล้ครีบหาง ครีบท้องมีก้านครีบแขนง 42-49 ก้าน ครีบหางเว้าเป็นแฉกลึก ลำตัวมีสีเหลืองเหลือบทองจาง  ๆ มีจุดสีดำที่บริเวณหน้าครีบหลัง

มีขนาดความยาวเต็มที่ประมาณ 10 เซนติเมตร มีพฤติกรรมอยู่รวมกันเป็นฝูง กินอาหารจำพวก แมลง, แมลงน้ำ และกุ้งขนาดเล็ก ในประเทศไทยพบได้ที่แม่น้ำสาละวินในแถบจังหวัดแม่ฮ่องสอน ในต่างประเทศพบได้ที่ เกาะสุมาตราและบอร์เนียว โดยปลาชนิดนี้เป็นดัชนีชี้วัดคุณภาพของน้ำได้เป็นอย่างดี เป็นปลาที่ชาวพื้นเมืองที่จะนิยมนำมาบริโภคกันโดยจับได้ในปริมาณทีละมาก ๆ ใช้หมักเค็มกับเกลือIKAN NUAYANG (Pseudeutropius moolenburghae) จากฟลิกเกอร์ 

เป็นปลาที่ความสวยงามมากชนิดหนึ่ง นิยมเลี้ยงเป็นปลาสวยงาม แต่ไม่ค่อยเป็นที่รู้จักกันอย่างกว้างขวางนัก